రికీ ఎ.జె సింగ్కాన్

రికీ ఆండ్రూ జె. సింగ్కాన్ (6 జనవరి 1972 - 19 ఫిబ్రవరి 2026) భారతదేశానికి చెందిన  రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో మేఘాలయ రాష్ట్రంలోని షిల్లాంగ్ నియోజకవర్గం లోక్‌సభ సభ్యుడిగా ఎన్నికయ్యాడు.
తొలినాళ్ళ జీవితం
సింగ్కాన్ 2007లో నార్త్-ఈస్టర్న్ హిల్ యూనివర్సిటీలో ఎకనామిక్స్, ఎం.కామ్ & ఎకనామిక్స్ స్కూల్ ఆఫ్ ఎకనామిక్స్, మేనేజ్‌మెంట్ అండ్ ఇన్ఫర్మేషన్ సైన్సెస్‌లో డాక్టర్ ఆఫ్ ఫిలాసఫీ పట్టా పొందాడు. ఆయన రాజకీయాల్లోకి రాకముందు నార్త్-ఈస్టర్న్ హిల్ యూనివర్సిటీలో కామర్స్ విభాగంలో అసిస్టెంట్ ప్రొఫెసర్‌గా పని చేశాడు.
రాజకీయ జీవితం
రికీ ఆండ్రూ జె. సింగ్కాన్ వాయిస్ ఆఫ్ ది పీపుల్ పార్టీ ద్వారా రాజకీయాలోకి వచ్చి పార్టీలో వివిధ హోదాల్లో పని చేసి  2024లో జరిగిన లోక్‌సభ ఎన్నికలలో షిల్లాంగ్ నియోజకవర్గం నుండి విపీపీ నుండి పోటీ చేసి తన సమీప ఐఎన్‌సీ అభ్యర్థి విన్సెంట్ పాలాపై 3,71,910 ఓట్ల తేడాతో గెలిచి లోక్‌సభ సభ్యుడిగా ఎన్నికయ్యాడు.

మరణం 
సింగ్కాన్ 2026 ఫిబ్రవరి 19న 54 సంవత్సరాల వయసులో షిల్లాంగ్‌, మావ్లై మావియోంగ్‌లోని ఓ గ్రౌండ్‌లో తన స్నేహితులతో కలిసి ఫుట్‌‌‌బాల్ మ్యాచ్ ఆడుతూ అకస్మాత్తుగా గ్రౌండ్‌లో గుండెపోటుతో మరణించాడు.
మూలాలు

వర్గం:1972 జననాలు
వర్గం:18వ లోక్‌సభ సభ్యులు
వర్గం:మేఘాలయ నుండి ఎన్నికైన లోక్‌సభ సభ్యులు
వర్గం:మేఘాలయ రాజకీయ నాయకులు
వర్గం:మేఘాలయ వ్యక్తులు
వర్గం:2026 మరణాలు